**Z á p i s n i c a**

**zo zasadnutia výboru pozemkového spoločenstva Urbár Stankovany**

**konaného dňa 28.4. 2020**

Prítomní podľa prezenčnej listiny

**Program:**

1. Návrh programu, určenie zapisovateľa
2. Kontrola uznesenia
3. Správa o ťažbových a pestevných prácach
4. Diskusia
5. Návrh na uznesenie

Zasadnutie výboru viedol Ján Karas, privítal prítomných, uviedol, že výbor je uznášaniaschopný.

1. **Návrh programu, určenie zapisovateľa**

Prítomní sa oboznámili s programom, ktorý schválili. Za zapisovateľku bola určená Anna Bruková.

1. **Kontrola uznesenia**

Uznesenia zo zasadnutia výboru konaného dňa 4. 3. 2020

Uznesenia k bodu č. 3 a č. 4 boli vzaté na vedomie.

Uznesenie k bodu č. 5 bolo splnené.

1. **Správa o ťažbových a pestevných prácach.**

Ján Karas oboznámil prítomných, že napriek koronavírusu sa podarilo uzatvoriť výhodnú zmluvu na ťažbu v Havrane. Ide o firmu p. Miklušeka a dojednaná cena bola 40 € za kubík na pni a 60€ za kubík na sklade. V správe pokračoval Ing. Pavol Chyla. Uviedol, že boli vykonané prerezávky a to nasledovne: Štrbka 3,50 ha, Staroň 2,17 ha a Lelek zatiaľ ešte prerezávku neukončil. Zalesňovanie: Vinarčíková 3 200ks sadeníc na 0, 78 ha. Naplánované bolo vysadiť 4 400 ks. Zvyšné sadenice sa vysadia v Dierovej. Ťažba v Havrane v porastoch 1342 a,b 413m3. V Dierovej sa vyznačila ťažba : smrek 196m3,buk 451 m3 spolu 647 m3. Predseda PS upozornil na to, že cesta v Dierovej zo Žažkova je v zlom stave, treba ju upraviť návozom makadamu. Ide o cestu vo vlastníctva obce Žažkov. Ďalej poukázal, že aj sklady treba upraviť, preto navrhol urobiť obhliadku terénu v nedeľu 3. 5. Ján Špireng argumentoval, že cestu by si mala dať do poriadku obec Žažkov.

1. **Diskusia.**

Ján Karas odpovedal na otázku Ing. Petra Tomáňa ohľadom žiadostí na výrub suchárov. Vysvetlil, že o žiadosti výrubu rozhoduje výbor a nie žiadateľ. Vladimír Lacko aktualizoval žiadosť na úžitkové drevo pre Vladimíra Lacka ml. Ing. Pavol Chyla upozornil na to, že treba vyznačiť hranice porastov, oddeliť sporné územia OL a ŠL. Predseda urbáru sa bude informovať na lesnom úrade, či je povinnosť vyznačiť hranice porastov, keď mapy sú v GPS. Ďalej upozornil , že pri neprítomnosti predsedu je potrebné, aby aj ostatní členovia výboru nadobudli zručnosť pri meraní dreva a pri odvoze z ťažby. Informoval tiež , že sa začalo prejednávanie zmeny kategórie lesa z ochranného na hospodársky v Havrane. Upresnil čas na uhrádzanie palivového dreva a to v stredu od 14.00 do 17.00. Ing. Peter Straka sa informoval, o servise traktora a poukázal na to, že často robí servis kálačky a motorovej píly chlapom, ktorí kálajú na pílnici.

Žiadosti: Ján Špireng si podal žiadosť na samovýrobu dreva v Korbeľke

1. **Návrh na uznesenie**

Ján Karas podal návrh na uznesenie.

V Stankovanoch 28. 4. 2020 zapísala Anna Bruková

Overovatelia: ......................

 .......................

**U z n e s e n i e**

prijaté na zasadnutí výboru PS Urbár Stankovany

dňa 28. 4. 2020

 Uznesenie č. 1 k bodu 1

 Výbor súhlasí s programom a s menovaním zapisovateľky.

 Uznesenie č. 2 k bodu 2

Uznesenie č. 5 zo zasadnutia výboru zo dňa 4. 3. 2020 bolo splnené.

Uznesenie č. 3 k bodu 3

Výbor berie na vedomie správu o pestevných a ťažbových prácach.

Uznesenie č. 4 k bodu 4

Výbor berie na vedomie diskusné príspevky a návrhy, ktorých obsah je zaznamenaný v zápisnici.

Výbor schvaľuje žiadosť Jána Špirenga na samovýrobu v Korbeľke.

V Stankovanoch 28. 4. 2020 Ján Karas

 Predseda PS Urbár Stankovany

Prílohy: Prezenčná listina